description: Показателят се е подобрил с 1.8% през миналата година

title: Светът е станал по-енергийно ефективен през 2015 г.

maintext:
© Reuters
Международната
агенция по енергетика (МАЕ), цитиран от Reuters.
при строителството.
Въпреки този напредък глобалната енергийна ефективност трябва да се подобри с поне 2.6% на година, за да може да се изпълнят световните цели за прекратяване на употребата на изкопаеми горива, пише в доклада.
Страните са под натиск да подобрят енергийната си ефективност на фона на световното споразумение за ограничаване на глобалното затопляне, което официално ще влезе в сила на 4 ноември.
Международната
агенция по енергетик
Миналата година цените на петрола са отслабили устойчивостта на този процес. В САЩ цените на дребно на бензина спаднаха с 38%, а продажбите на енергийно неефективните лекотоварни камиони са стигнали рекорд с 9.5 млн. превозни средства.
2.3
2.5%
Подобренията в енергийната интензивност са най-често наблюдавани в бързо развиващите се страни като Китай, където тя се е покачила с 5.6% през миналата година. Това е скок в сравнение с годишните равнища от 3.5% през миналото десетилетие, но се дължи и на ниска база. "
Международната
агенция по енергетик
И допълват: "Енергийната ефективност е един енергиен ресурс, който всички страни имат в изобилие. Приветстваме подобрението в глобалната енергийна ефективност, особено във време на ниски цени на енергията. Това е знак, че много правителства прилагат енергийно ефективни политики и те дават резултат".
МАЕ
2040
Международната
агенция по енергетик
са били достатъчни, за да захранят Япония през 2015 г., което показва, че ефективността е ключов компонент за една устойчива енергийна система.
Глобалната енергийна ефективност, или количеството БВП, създаден с единица енергия, се е подобрила с 1.8% през миналата година. Това показва доклад наМерките за подобряване на енергийната ефективност включват стандартите за икономисване на автомобилно гориво, технологиите за осветление и стандартитеПо-ефективната употреба на енергия през миналата година надскача подобрението от 1.5% през 2014 г. и е три пъти повече от годишните осреднени стойности между 2003 и 2013 г., казват ота.Все пак заради стандартите за икономисване на гориво тези камиони са били с 9% по-ефективни в сравнение с 2010 г. Същевременно в глобален мащаб стандартите за икономисване на автомобилно гориво са спестили помлн. барела петрол на ден през миналата година, илиот глобалните петролни доставки.Големите развиващи се икономики се придвижват към централното място в прехода към чиста енергия и борбата със замърсяването на въздуха, задвижвани от енергийната ефективност и възобновяемите енергийни източници", заявяват ота.посочва, че енергийната ефективност е "жизненоважно гориво" в прехода към нисковъглеродна икономика. Според организацията над една трета от всички съкращавания на емисиите, които са необходими за постигане на климатичните цели дог., трябва да дойдат от политики за енергийната ефективност. Подобренията в ефективността на страните - членки наа,Докладът обобщава, че в крайна сметка икономиките са се нуждаели от по-малко енергия, за да растат през последните години, особено Китай и други развиващи се страни, но са необходими по-категорични политики, за да се постигнат заложените климатични цели.


description: Акциите на Острова спечелиха на фона на европейски спад

title: Паундът се върна на 30-годишно дъно спрямо долара

maintext:
© В© Toby Melville / Reuters
FTSE 100 достигна най-високото си ниво за годината.
Разнопосочен бе понеделникът за европейския пазар. Банковите акции теглеха индексите надолу, а спада им компенсираха книжата на енергийните компании. Разделение имаше при индексите на общоевропейско ниво. EuroStoxx600 се покачи с 0.07%, а FTSEurofirst 300 се движеше с понижение през по-голямата част от деня, но в крайна сметка се запази без промяна на нивото от петък.
Същата бе ситуацията при индексите при индивидуалните пазари. Към 17:00 ч. на борсата в Париж САС 40 отчете понижение от 0.34%. Акциите на Peugeot се обезцениха с малко над 2%. Преобладаваха губещите във финансовия сектор. Книжата на застрахователната компания АХА изгубиха 1.98%, емисията на Societe General поевтиня с 1.80%, а към спада се присъединиха и книжата BNP Paribas, които изгубиха 1.19%. Не липсваха и поскъпващи акции, като емисията на консултантската Cap Gemini отчете покачване в цената от 1.86%, а тази на Total - 0.23%, заедно с движението на цената на петрола.
Германският пазар не отвори заради национален празник, заради което DAX и EuroStoxx 50 не отчетоха промени.
Докато инвеститорите в акции печелеха, на валутния пазар паундът пропадна до ново дъно. Валутата достигна най-ниска точка срещу еврото от три години насам, губейки 0.87% до 1.1441. Срещу долара паундът спадна обратно с 1.02 до курса си от 80-те - 1.2847. Сред другите валути еврото изгуби 0.12% до 1.1226 долара, а йената остана непроменена на 101.35. Швейцарският франк поевтиня с 0.13% до 0.9728 за долар.
Златото остана стабилно, като тройунция от ценния метал се търгуваше без промяна на цена от 1317.55 долара. Среброто изгуби повече от половин процент до 19.108.
Добрите новини при суровините повлияха и на FTSE 100, който достигна най-високото си равнище за годината, покачвайки се с 0.84%. За поредна сесия Royal Dutch Shell беше най-търсената компания. Акциите ѝ клас А и В поскъпнаха с съответно с 2.01% и 2%. Въпреки че министър-председателят на Великобритания Тереза Мей обяви, че страната ще започне процедурата си по излизане от Европейския съюз до края на март 2017 г., акциите на хотелската верига Inter Continental поскъпнаха с 2.26%. Против очакванията се повиши и цената на акциите на London Stock Exchange. Компанията очаква да се слее с германския си конкурент, Deutsche Boerse, като излизането от ЕС поставя някои въпроси пред сделката. Въпреки това акциите на оператора поскъпват с 2.71%, оглавявайки печелившите емисии.Петролът намери частична подкрепа от инвеститорите. Сортът брент прекоси за пореден път тази година 50 долара за барел, поскъпвайки с 0.18%, а цената на WTI се повиши с 0.33%. ОПЕК даде положителен сигнал на пазарите с решението си да ограничи предлагането, но тепърва ще стане ясно дали това намерение ще се материализира.

fasttext_language: bg


description: Експерти предричат забавяне през следващата година

title: Китайската икономика се движи по план - расте с 6.7% през третото тримесечие

maintext:
Китайският износ ще пострада, след като се намали свръхкапацитетът на добива на въглища и стоманената индустрия догодина.
© STAFF
Кое стои в основата на растежа
- Облекчените условия за кредитиране
- Силният имотен пазар
- Големите правителствени разходи
Рисковете
- Нарастването на корпоративната задлъжнялост, която вече достига 145% от БВП
- Прегряване на имотния пазар, след като цените на жилищата скочиха с 43.2% за деветте месеца на годината
- Свиване на производствения капацитет на стоманодобива и добива на въглища.
И през третото тримесечие китайската икономика нарасна с 6.7%, което означава, че властите са на път да постигнат целта си от поне 6.5% увеличение на брутния вътрешен продукт (БВП) през 2016 г. Благоприятните фактори се оказват облекчените условия за кредитиране, силният имотен пазар и други стимулиращи мерки от страна на правителството. Въпреки това мнозина икономисти смятат, че мерките се въвеждат за сметка на необходими реформи за преструктуриране, пише Wall Street Journal.Темпът на растеж на китайския БВП се запазва същият, както през второто тримесечие, и засега отговаря на прогнозите. "Представянето на икономиката е като цяло постоянно, прогресира и се подобрява като качество, което води до по-добър от очаквания растеж", заяви Шенг Лайюн, говорител на националната статистическа служба.Икономистите очакват добрият ръст да продължи до края на годината, тъй като е подкрепен от голямо кредитиране и по-високи бюджетни разходи за инфраструктурни проекти, както и от ускоряването на имотния пазар. Но това няма да продължи през следващата година. "Те напомпаха растежа с монетарна и фискална политика", коментира за Wall Street Journal Алисия Гарсия-Ерреро, икономист от инвестиционната банка Natixis.Продължаването на стимулиращите мерки, които помогнаха на краткосрочния ръст, крие своите рискове. Те прикриват по-дълбоките проблеми в китайската икономика, като например индустриалния свръхкапацитет и високите нива на корпоративна задлъжнялост. Корпоративната задлъжнялост вече достига 145% от БВП според данни на МВФ. "Правителството трябва да вземе бързи мерки, преди проблемът да стане систематичен", предупреди Международният валутен фонд тази седмица.Представянето на други показатели също е добро като цяло през последните месеци. Положителни са тенденциите при индустриалното производство, което се увеличи с 6.1% на годишна база през септември (макар че през август годишният му ръст беше по-висок: 6.3%). Инвестициите в заводи, сгради и други недвижими активи в извънселските региони са нараснали с 8.2% на годишна база за периода януари-септември. Продажбите на дребно, подпомогнати от понижаване на данъците за превозни средства, се увеличиха с 10.7% годишен ръст през септември.Частните инвестиции, основен източник на притеснения за политиците, също се увеличиха след забавяне в началото на годината. Вложенията на частния бизнес са нараснали с 2.5% за периода януари-септември спрямо същия период на 2015 г.Икономисти са на мнение, че ръстът на БВП ще се забави следващата година, тъй като се очаква намаляване на динамиката на имотния пазар. В стоманената и въглищната индустрия пък предстои свиване на производствения капацитет. "Данните за третото тримесечие не сигнализират, че китайската икономика се е стабилизирала", казва икономистът Фан Жанг от RHB Capital Bhd. Той добавя, че ще се появят нови рискове, например изтичане на капитал от контролираната финансова система на Китай заради по-бавния икономически ръст и обезценяването на юана спрямо долара.Скорошното обезценяване на валутата даде краткосрочно облекчение на експортно ориентирани компании като People Group (производител на обувки), но носи и нови предизвикателства. Продажбите на компанията не се покачват през последните три тримесечия и всеки път, когато юанът се обезценява, външните клиенти бързо искат намаления, равни на обезценката, твърди вицепрезидентът на групата Лию. Той добавя и че се надява правителството да намали данъците, за да подпомогне компании като тяхната.Още едно притеснение е силният имотен пазар. Цените на жилищата скочиха с 43.2% през първите девет месеца на годината на годишна база. През третото тримесечие делът на кредитите за жилища (почти всички ипотечни) достигна 60% от новите кредити, докато през първото тримесечие беше само 23%. Местните власти в повече от 20 града въведоха ограничения, за да намалят спекулациите, но това не ограничи растежа.


description: Продажбите на парфюми и козметика растат бавно. Клиентите обаче не са лоялни към марките

title: Пазарът на непостоянството

maintext:
През сайт или от сергиите на пазара. Част от купувачите на парфюми ползват тези сиви зони, затова пазарът е трудно да се определи като стойност. В България могат да се намерят фалшификати на известни марки за 20 лв., паралелно доставени продукти от по-големи пазари на ниски цени, наливни аромати, мостри и, разбира се, най-новите световни бестселъри, но само в специализираните магазини.
Независимо че пълна база данни за продажбите в различните канали не съществува, успокояващо за участниците на пазара е, че легалният пазар на аромати устойчиво расте през последните пет години, макар и не бурно, като едновременно се увеличават продажбите и на премиум парфюми, и на т.нар. ежедневни аромати, в които влизат средният и ниският ценови сегменти.
Според данните на Euromonitor International през 2015 г. пазарът на аромати в България е 95.4 млн. лв. При луксозните марки от 2010 г. до миналата продажбите са се увеличили с общо 24%, а в ниския клас дори повече - с почти 30%.
"В последните години се наблюдава ръст в т.нар. Lifestyle и масов сегмент. Причина за това е развитието на веригите Lilly и DM, които общо имат над 100 магазина. В същото време намаляват малките независими парфюмерии в София и по-малките градове, с които сме работили дълги години. Трафикът на крайните клиенти е ориентиран към моловете, но в много от случаите най-посещавани са зоните за хранене и развлечение и традиционното пазаруване във високия сегмент намалява", коментира Петя Стефанова, упр
авител на "Еверет София".
Тя допълва, че нямат релевантни данни за пазара и че клиентите на луксозни аромати и козметика пазаруват както в чужбина, така и онлайн, информирани са и познават много добре продуктите и новостите.
По нейни наблюдения по-видим двуцифрен ръст има в козметиката за лице в премиум сегмента, където една опаковка е на стойност 80-120 лв. "Успяхме да научим клиентите в селективния сектор да ползват бяла козметика, научихме ги да разпознават и използват иновациите", казва Петя Стефанова.
"Преди 20 години на българския пазар се купуваха скъпи аромати и евтина козметика. Сега потреблението не е концентрирано само върху парфюмите, но и върху грижата за кожата и грима", коментира Буря Куртакова.
Ръст има и в ползването на луксозни гримове. Продажбите в този сегмент са за 91 млн. лв., като увеличение има и в ниския, и във високия клас.
Според дистрибуторите на пазара българките като цяло обичат да експериментират и да купуват новите аромати и продукти, които лансират марките, и все още са подвластни на промоциите и масираните реклами.
"Клиентите не могат да бъдат лоялни и не трябва да бъдат лоялни, защото трябва да знаят и получат всичко, което ги интересува. Българските потребители трябва да получат всички марки, които се предлагат в световен мащаб, да получат качество и обслужване, ако искаме да ги задържим", отбелязва Десислава Христова.
Според Петя Стефанова почитателките на аромати обичат да експериментират и много по-често си купуват малки опаковки – 30, 40, 50 или 60 мл, докато мъжете традиционалисти, ако използват един аромат и го харесат, те продължават да си го купуват в големи опаковки от 80-100 мл.
Диана Жекова от L`Oreal отбелязва, че най-динамичен във високия клас е грим сегментът. "Въпреки че пазарът в България е сравнително нов спрямо този в останалите европейски държави, навиците на клиентите показват значително развитие. Радваме се на лоялни потребители на марките Lancôme, Giorgio Armani, Yves Saint Laurent, Biotherm, като е вярно, че мъжете са по-лоялни от жените, които са по-склонни да експериментират", коментира Жекова.
Съществуват и марки легенди, при които най-големите опаковки се продават повече от малките разфасовки. "Chanel например има лоялна клиентела и общият пазарен тренд не важи за тези аромати, при които 100 мл се продават повече от тези от 50 мл. Тук обаче става въпрос и за друг вид потребление – една жена може да ползва много аромати, но винаги сред тях присъства и Chanel", коментира Буря Куртакова. "Ние работим с 20 магазина, но всички те са ориентирани към личния контакт и индивидуалния подход към всеки клиент, а не към супермаркет стила на обслужване", допълва тя.
Качественото обслужване на клиента и позитивното изживяване в магазина са ключови за луксозния сегмент, а те към момента не се предлагат в интернет пространството, допълва Диана Жекова.
Социалните мрежи са предизвикателство за дистрибутори на луксозни аромати и козметика.
Милениум поколението се влияе от Instagram, Facebook и е наистина трудно да бъде вкарано в традиционния магазин, затова кампаниите на новите предложения на марките стават все по-иновативни и това е нашето следващо поле на развитие. В България продавачите на дребно все още нямат собствени онлайн магазини, за разлика от европейските ни колеги", отбелязва Петя Стефанова.


description: Тя ще бъде главен изпълнителен директор на Международната банка за възстановяване и развитие и Международната асоциация за развитие

title: Кристалина Георгиева се връща на ключов пост в Световната банка

maintext:
"Връщам се към работата, която продължава искрено да ме вълнува - международното развитие", коментира Георгиева
© ЮЛИЯ ЛАЗАРОВА
Позицията е изцяло нова и поканата е лично от президента на СБ Джим Йон Ким.
В него тя обяснява, че когато през 2010 г. е приела номинацията за член на еврокомисията, е напуснала " не просто работата и организацията, която обичах, но и една цяла сфера на дейност: международното развитие. "След като внимателно обмислих предложението на Световната банка, реших да го приема. Връщам се към работата, която продължава искрено да ме вълнува и която ще ми позволи да помагам и на Европа, и на света", посочва тя.
Българският еврокомисар и зам.-председател на Европейската комисия Кристалина Георгиева обяви, че напуска поста си в Брюксел на 2 януари 2017 г. и ще заеме висша позиция в ръководството на две структури от групата на Световната банка, отговарящи за кредитната й дейност. Тя бе вицепрезидент на международната институция до 2010 г. "За мен е чест, че през последните седем години работих за Европейския съюз и България като комисар по хуманитарна помощ и като заместник-председател по бюджет и човешки ресурси", се казва в официалното ѝ изявление, разпространено в петък."Позицията на главен изпълнителен директор в Международната банка за възстановяване и развитие и Международната асоциация за развитие е изцяло нова и тя беше дадена на Кристалина Георгиева заради нейната безупречна репутация на много добър професионалист и човек, който прави така, че нещата да се случват. Президентът Джим Йон Ким я избра, защото е убеден, че тя ще бъде най-добрият лидер, който да ръководи нашия екип с основна задача да се справя с глобалните предизвикателства", заяви в интервю за БНР говорителят на Световната банка Дейвид Тейс. По думите му в мандата си на еврокомисар Кристалина Георгиева се е представила като световен шампион по издръжливост. "Управлението на кризи и оказването на помощ в шокови ситуации наистина е в сърцето на задачите на Световната банка. Ние полагаме огромни усилия да се справим с бедността по света и да помогнем на страните да я преодолеят и да започнат да се развиват успешно, да подобряват живота на хората и да имат просперитет", добави говорителят.След съобщението й за напускане на еврокомисията в петък брюкселското издание "Политико" цитира свои източници, според които решението й се дължи на разочарование от работата на ръководството на комисията и най-вече от методите на работа на Мартин Селмайер, началник на администрацията на кабинета на председателя на Европейската комисия Жан-Клод Юнкер. Пред БНР Георгиева отрече да има конфликт с хора от екипа на Жан-Клод Юнкер. "Аз съм много благодарна на Жан-Клод Юнкер за това, че ми довери един от най-важните ресори "Бюджет и човешки ресурси". Работя с прекрасни хора. Имах и имам колеги, с които много се гордея", каза тя.Постът на Георгиева като еврокомисар по бюджета ще бъде реално овакантен от 2 януари 2017 г. Нейното място ще заеме другият зам.-председател на еврокомисията - Гюнтер Йотингер. Предстои България да предложи нова кандидатура за еврокомисар, какъвто има всяка страна от ЕС. Ресорът на бъдещия български еврокомисар също не е известен.


description: Около 65 млн. лв. са отделени за зимно почистване на пътищата

title: Ремонти ще спъват движението по "Хемус" и през зимата

maintext:
При силен сняг магистрала "Хемус" ще бъде затваряна за движение
© ЦВЕТЕЛИНА НИКОЛАЕВА
Tунелите "Витиня" и "Ечемишка" ще се реконструират до пролетта.
Тази година в страната са започнати ремонти на 630 км пътища, както и на различни пътни съоръжения, съобщи в понеделник министърът на регионалното развитие Лиляна Павлова. По-голямата част от тях ще бъдат завършени до края на годината, но това не се отнася за ключовите тунели "Витиня" и "Ечемишка" на магистрала "Хемус", които и в момента предизвикват километрични задръствания. След като в края на лятото стана ясно, че няма да бъде спазен предварителният срок до декември за приключване на укрепителните дейности на "Витиня" заради изникнала допълнителна работа, в понеделник се разбра, че удължаване ще има и за тунела "Ечемишка". Така съоръженията ще бъдат завършени през пролетта на 2017 г. като през зимата движението и на двете места ще се осъществява двупосочно в едно платно.
Същевременно обаче при силни снеговалежи тази зима магистрала "Хемус" ще бъде и затваряна за почистване, което според регионалния министър ще я превърне "в най-голямото предизвикателство" както за пътните управления, така и за всички пътуващи. Най-пострадали при лоши метеорологични условия се очаква да бъдат шофьорите на товарни автомобили, тъй като те ще трябва да спират до почистване на пътя или ако има засилен трафик от леки автомобили.
Според председателя на управителния съвет на пътния фонд Лазар Лазаров при необходимост пътуващите камиони от Видин, Монтана и Враца към София ще бъдат отбивани при ПИК - Ботевград, а тези от столицата в посока Северна България – до бензиностанция в района на виадукта "Елешница". При лоши условията товарните автомобили ще изчакват и в участъка от Плевен към Варна, където се предвижда отбиването им в равната част на магистралата. Евентуални снеговалежи биха довели и до пренасочване на леките автомобили по обходни маршрути като Искърското дефиле и прохода Петрохан, стана ясно от думите на Лазаров.
Зимна поддръжка за 65 млн. лв.
Междувременно стана ясно и че от 1 ноември всички снегопочистващи фирми ще трябва да приведат техниката си в зимна готовност, като за целта са отделени 65 млн. лв. от бюджета. По думите на регионалния министър вече има сключени договори за поддръжката на пътната инфраструктура във всички области на страната, като следващата седмица предстоят и координационни срещи с администрациите и бизнеса по места.
От данните на пътния фонд обаче става ясно, че към момента не всички фирми са успели да набавят необходимите за сезона химикали. Така например под 30% от необходимите количества има в областите Перник, Пловдив и Видин, а поддържащите пътищата фирми в София, Перник, Добрич, Велико Търново и други все още нямат достатъчно запаси от пясък. Според въведените стандарти допустимият сняг на пътните платна в страната може да бъде между 3 и 10 см в зависимост от категорията на пътя, като най-строги ще са изискванията към поддържащите магистралите и първокласните пътища с интензивен трафик фирми. Така например те ще трябва да изчистят "до черно" участъците максимум два часа след спирането на снеговалежите, като преди това допустимата снежна покривка на пътните платна може да бъде 3 см. Съответно за част от първокласните и второкласните пътища в страната е въведено изискване да има максимум 5 и 7 см сняг, който да бъде премахнат до три или пет часа след като спрат валежите, обясниха от пътната агенция.
Цената на винетките няма да се променя
През 2017 г. няма да има промяна в цената на винетните стикери, които поскъпнаха драстично през настоящата година. Така най-масовият стикер за леки автомобили ще струва 97 лв. годишно, а за камиони - 808, 1050, 1340 или 1743 лв. в зависимост от вида на превозното средство. Данните на регионалното министерство показват, че към 15 октомври приходите от винетки са за 283 млн. лв., като най-голям ръст има в приходите от еднодневни стикери за товарни автомобили и месечните за леки коли. Регионалният министър съобщи и че се очаква през тази седмица Върховният административен съд да се произнесе по подадените жалби в търга за изграждане на тол-система, чрез която трябва да се плаща за ползването на пътищата от 2018 г. Така очакванията са до края на годината да има избрана компания, която да я изгражда.
Удължаването на ремонта на ключови съоръжения и евентуален сняг ще превърнат магистрала "Хемус" в най-неврологичната за пътуване точка тази зима. Това стана ясно по време на пресконференция на министъра на регионалното развитие Лиляна Павлова и председателя на управителния съвет на Агенция "Пътна инфраструктура" Лазар Лазаров. До 1 ноември всички снегопочистващи фирми трябва да преведат техниката си в зимна готовност, като за почистване на основните пътища са отделени около 65 млн. лв.


description: Временната анкетна комисия едва ли ще разплете токсичната връзка между държавните политики и интересите на Христо Ковачки

title: Бизнес с политическа тапицерия

maintext:
Един от лостовете, с които Ковачки си осигурява държавните решения да работят в негова полза, са миньорските протести.
© Цветелина Белутова
За спорни законодателни инициатива ГЕРБ разчита на гласовете от депутатите на БДЦ.
Един от лостовете, с които Ковачки си осигурява държавните решения да работят в негова полза, са стачките. През 2010 г. така беше издействано ТЕЦ "Брикел" да продължи работата си въпреки липсата на сероочистващи инсталации. Тогава първото правителство на Бойко Борисов искаше да закрие централата заради опасността от тежки глоби от еврокомисията, но отстъпи след продължилите цяла седмица протести на работниците.
През април следващата година зам.-министърът на екологията Евдокия Манева заяви, че "Брикел" е заплашена от санкция от 119 млн. лв., ако не върне на централния регистър на въглеродните емисии парникови квоти за 18 млн. лв. Причината е, че продължи да работи и след изтичането на разрешените 20 хил. часа, за които разполагаше с квоти за замърсяване на въздуха. След като беше спасявана от затваряне с нови комплексни разрешителни за дейността й, в началото на 2012 г. "Брикел" беше посочена и като една от причината за искано от НЕК поскъпване на тока заради задължението да купува скъпата електроенергия от топлоцентралата - с ироничната в случая, като се има предвид очевидното замърсяване от ТЕЦ-а, преференция за високоефективно и екологично производство от когенерация.
През 2014 г. и ТЕЦ "Бобов дол" получи от служебното правителство подобни отстъпки заради работата на двата й блока с една сероочистваща инсталация в нарушение на закона. Тогава централата се възползва от дадената й възможност да прави проби, като удължи тестовия период и дори сключи договор за произведената електроенергия. Електроенергийният системен оператор излезе със становище, че това не може да продължава, но последвалите протести на миньори успяха да издействат отсрочка.
В края на годината - при второто правителство на ГЕРБ, централата получи и подновяване на лиценза за производство на електроенергия за още пет години, както и комплексно разрешително за третия блок. Въпреки това глобите за замърсяване на въздуха от ТЕЦ "Бобов дол" не спряха, включително и през тази година.
Изборите наближиха, парламентът започна да произвежда ударно анкетни комисии: поредната за АЕЦ "Белене", друга - по сагата от проверки за картел при горивата, а трета - по отделно взет казус в също дългогодишната сага на отношенията на държавата с един ключов играч в енергетиката - Христо Ковачки. Картината е дежа вю - ГЕРБ и БСП си разменят атаки, въпреки приемствеността в политиката, която са водили.Предизвиканото от протестите в мина "Бобов дол" депутатско разследване на концесията й вероятно ще опре също в миньорски протести. И едва ли ще разплете токсичната връзка между решения на държавата и частните интереси на Ковачки, който контролира само в енергетиката 16 компании. Какво да (не) очакваме от разследването може да ни ориентира контекстът и на последните няколко години.В събитията, свързани с името на Ковачки, обичайно е ставало въпрос или за огромни задължения към държавата и към работниците в компаниите му, или за отстъпки и отсрочки от властите за неизпълнени законови норми, както и за политическа обвързаност със силните на деня. В различни периоди той е "партнирал" и на БСП, и на ДПС, а сега разполага и с осем депутати - след като основаната от шефове на негови предприятия партия ЛИДЕР влезе в парламента с формацията на Бареков. И беше преименувана в Български демократичен център с председател Красимира Ковачка, негова братовчедка. Партията формално е опозиция, но от гласуванията на групата й в пленарната зала може да се направи извод, че в критични ситуации действа като политически придатък на управляващите. И не толкова куриозно, колкото закономерно е, че в разследващата комисия влезе и депутатът от БДЦ Георги Недев, който преди това е бил изпълнителен директор на "Топлофикация - Русе", също част от енергийния конгломерат на Ковачки.За 2015 г. общо пасивите на дружествата в този конгломерат надвишават 1 млрд. лв. - според данните, публикувани във финансовите им отчети. От тях задълженията за осигуровки и данъци към НОИ и НАП (независимо разсрочени или не) са 148 млн. лв., а към персонала - 32.7 млн. лв. От няколко години собствеността на фирмите се прехвърля на офшорни компании.Бившият министър на енергетиката Румен Овчаров, когото ГЕРБ индиректно обвиниха за загубите за държавата след дадената по негово време концесия на мина "Бобов дол" през 2005 г., отвърна с контраобвинение. "Ковачки дължи 50 милиона за социални осигуровки, 40 милиона - за данъци, 30 милиона концесионна такса, но държавата не ги иска", каза той в ефира на бTV по повод временната анкетна комисия. В открито писмо Ковачки обяви, че ще търси съдебна отговорност за думите му, че е "плащал нещо друго през това дружество и някой трябва да седне и да поразбере какво". "Капитал" не успя да се свърже с Ковачки за коментар по актуалните политически препирни около бизнеса му.Срещу фирми, свързани с него, се водят множеството дела за неизплатени дългове. Част от мините му от години работят на загуба заради затруднението да пласират скъпата си продукция. Бившият енергиен министър от БСП и сегашният от ГЕРБ дават различна оценка за дължимите от Ковачки концесионни такси. Според Румен Овчаров става въпрос за 30 милиона лева, а пред комисията по енергетика в парламента министър Теменужка Петрова съобщи, че дружеството "Въгледобив Бобов дол", притежател на концесията за мината, дължи на държавата такси от 560 хил. лева главница и лихви.Според финансовите отчети, към които самият Ковачки препраща в откритото си писмо, задълженията за концесионни такси на шестте му мини са общо 46.036 млн. лв. (дългосрочни и краткосрочни). Те няма как да бъдат видени в Националния концесионен регистър, където не са описани, за разлика от обичайната практика. Най-голямото задължение от 33.9 млн. лв. е на "Въгледобив Бобов дол". Тази сума е представена като дългосрочни провизии, но влиза в графа други текущи задължения според бележките към отчета за 2015 г.От Министерството на енергетиката не успяха да потвърдят тези данни, както и да разяснят разминаването в числата. А задълженията на Ковачки за концесии са с дълга история. По време на първото правителство на ГЕРБ срещу него бяха заведени шест дела заради неизплащането им. В крайна сметка "Мини открит въгледобив" беше осъдена да плати 423.703 хил. лв. за второто полугодие на 2009 и първото на 2010 г."Въгледобив Бобов дол" пък беше в производство по несъстоятелност с дата на неплатежоспособност 31 декември 2012 г. В средата на миналата година производството беше прекратено заради приет оздравителен план за дружеството. По-рано тази година спря да работи друга мина, свързана с Ковачки - "Черно море".


description: "Ловците" на мигранти отново се активизираха, а към редиците им се присъедини и британски екстремист

title: Камуфлажни другари

maintext:
[FB Новини - Войнски съюз "Васил Левски" и БНО ''Шипка'']
"Тези хора са на фронтовата линия на Европа", казва мъж на английски език, а камерата показва маскирани с черни чорапи за глава мъже, облечени в камуфлажни дрехи с ленти на Българския войнски съюз "Васил Левски" на ръцете. Действието се развива на българско-турската граница, където в горите продължават да обикалят т.нар. граждански патрули за лов на мигранти.Видеото се разпространява от името на организация на рицарите тамплиери, а главен герой в него е шотландският екстремист Джим Даусън, основател на ултрадясната организация Britain First. В клипа той призовава донори от Европа и Америка да изпращат средства за въоръжаване на "тези прекрасни мъже и жени, които пазят границите по-добре от властите".Даусън е пореден представител на крайнодесни и антимюсюлмански организации от други европейски държави, който заявява топли чувства към българските ловци на бежанци и се присъединява към техните незаконни хайки.Преди няколко месеца "на гости" им бяха бившата лидерка на антиислямската организация ПЕГИДА в Германия Татяна Фестерлинг и Едвин Вагенсфелд от холандската ПЕГИДА.В същото време друг виден представител на антиимигрантските активисти, бургазлията Петър Низамов-Перата, разпространи призив във Facebook за организиране на "всички граждански патрули и истински българи" в акция по охрана на обществения ред по време и след концерта на Слави Трифонов. Той ще се състои в района около Орлов мост в събота. Като причина за апела си той посочва "информация за планирани нападения към групи жени след концерта в околните улички до Орлов мост".Перата стана популярен в медиите с клип, на който се вижда как той връзва със "свински опашки" трима афганистански младежи и крещи "Гоу бак имидиятли". След като случаят стана публичен, той беше задържан и прекара няколко месеца под домашен арест, а през октомври районната прокуратура в Малко Търново внесе обвинителен акт срещу Петър Низамов за противозаконно лишаване от свобода на тримата чужди граждани.Досега Перата е предводител на два протеста в София срещу мигрантите в България, на които беше поискана и оставката на правителството.


description: Темите от седмицата, които съзнателно пропуснахме

title: Recycle bin - Капитал

maintext: Камбанен звън за БорисовПловдивският митрополит Николай ще бие камбаните на църковните храмове в Пловдив за прослава на премиера Бойко Борисов и правителството. Според в. "24 часа" владиката е изпратил писмо до министър-председателя, с което го е уведомил за намерението си. Тържественият звън щял да бъде от всички църкви на територията на пловдивската епархия. Причината е, че правителството е отпуснало средства на Пловдивската митрополия за закупуването на родната къща на екзарх Стефан в Смолян. Имотът е бил обявен на публичен търг, в който митрополит Николай е участвал и го е спечелил. Плановете на владиката били да направи къщата музей. В писмото си до премиера според в. "24 часа" дядо Николай написал, че тържественият звън от всички камбани в митрополията "ще е за обявяване на доброто дело и за прослава на премиера Борисов". По принцип едновременното биене на камбаните на храмовете се разпорежда при изключително важни случаи, но откакто е митрополит на Пловдив, Николай е на път да го превърне в пошла практика. През 2008 г. владиката разпореди камбаните на града да бият в чест на сватбата на евродепутата Николай Бареков, тогава телевизионен водещ.Радеви кемтрейлс вълненияСтранната президентска кампания в страната идва и със странните въпроси към кандидатите. Номинираният от БСП авиатор и бивш командир на ВВС Румен Радев се сблъска с един такъв на предизборна среща със симпатизанти на столетницата във Варна. Там симпатизанти на червената партия го попитаха какви мерки ще вземе срещу пръскането с "кемтрейлс". Според конспиративни теории мистериозната психотропна субстанция се пръска от самолети и оставя белите дири след тях, като целта на американското правителство (разбира се) е да контролира умовете на хората. Радев обясни на публиката как всъщност се образуват тези изпарения и каза, че няма факти, които да сочат към целенасочено "пръскане" от самолети, но и добави, че "ако наистина тази тревога продължава и вече тревожи много граждани, можем да организираме една проверка". Поддръжниците на Радев обаче не се задоволиха с този отговор и съзряха конспирация от страна на фондация "Америка за България" за подронването на авторитета на генерала. Антиамериканската линия беше продължена от левия сайт "Барикада". Там се появи текст със заглавие-въпрос "Защо "Америка за България" обяви война на ген. Румен Радев?", като анализаторът сам дава отговора - "защото Радев се противопоставя на TTIP" (търговското споразумение между САЩ и Европа).Номерът на МайкатаСтранно тълкувание на номера, под който ще фигурира кандидатпрезидентската двойка на ГЕРБ Цецка Цачева - Пламен Манушев в бюлетината за изборите, направи зам.-председателят на парламентарната група Цвета Караянчева. В опит да е в синхрон с изявлението на премиера Бойко Борисов, че държавата се нуждае от "майка на нацията", разбирай Цачева, тя приложи завидна словесна еквилибристика, само и само да докара изтегления в ЦИК номер 17 на двойката на ГЕРБ като числото на майката. Според нумерологичния прочит на Караянчева 1 означава, че Цачева ще е номер едно на президентския вот, 7 според нея било числото на мъдростта. Сборът от двете числа – 8, пък бил числото на майката.


description: Общините ще получат 3.5 млн. лв. за разработване на минералните извори; Глобите за превишаване на скоростта с над 50 км/ч се увеличават двойно; Строителството на язовир "Луда Яна" е възобновено; Възможно е постъпленията от Агенция "Митници" да надхвърлят с 2 млрд. лв. тези от 2015 г.; ETF-ът на Експат набра 1 млн. евро само за месец

title: Вечерни новини: 25 октомври

maintext:
Мариано Рахой прие мандат да състави правителство от испанския крал
© Adem
Мариано Рахой прие мандат да състави правителство от испанския крал
Развръзката в продължилата 10 месеца политическа криза в страната стана възможна, след като в неделя
3.5 млн. лв. отделя екоминистерството в нова схема, насочена към общините за разработване на минералните извори на тяхна територия, обяви екоминистър Ивелина Василева. Средствата са от ранните търгове с емисии на парникови газове.
Лиляна Павлова
Фотограф: Цветелина Белутова
На снимката:Испанският крал Фелипе VI (вляво) очаквано даде мандат на действащия премиер Мариано Рахой (вдясно), лидер на дясната Народна партия, да състави правителство. Рахой прие и вероятно ще е коалиция между неговата формация и либералите от "Сиудаданос" ("Гражданите") - един от несистемните играчи (наред с крайната левица в лицето на "Подемос"), които успяха да влязат в парламента.социалистите от PSOE се съгласиха да гласуват с "въздържал се" на вота на доверие на новото правителство в Мадрид. През декември и през юни Рахой спечели изборите, но не успява да събере достатъчно, за да управлява самостоятелно.Одобрено е и Споразумението за стратегическо партньорство между ЕС и Канада. Правителството упълномощи постоянния представител на България към ЕС да подпише двата документа, при условие че ще бъде поет официален ангажимент от страна на правителството на Канада за отмяна на визовите изисквания за български граждани в срок, не по-късен от края на 2017 г. Споразумението трябва да бъде ратифицирано и от Народното събрание.– стават 1000 лева за каране на превозни средства от обществения транспорт и опасни товари, 700 лева за по-голяма скорост в населени места и 600 лева за нарушението извън населените места. Това предвиждат промените в Закона за движение по пътищата, приети на второ четене в транспортната комисия, които предстои да се разискват в пленарната зала. Тези разяснения направи пред БНТ председателят на транспортната комисия Настимир Ананиев (ДБГ). Предстои да бъдат гласувани окончателно изменения в над 30 параграфа, целящи затягане на контрола срещу нарушителите по пътищата, уточни той.Това представлява 3.5% от всички заети в 28-те страни-членки. България е страната от ЕС, в която жените, заети в сектора, заемат най-голям дял – 28%, следвана от Румъния с 27%. В другия край на тази класация са Чехия и Словакия, в които мъжете са представляват 90% от всички заети в бранша. Нашата страна е и сред тези, в които ИКТ специалистите са най-млади – близо 55% от тях са под 35 годишна възраст. Подобно е положението и в Литва, Латвия и Естония, докато в Италия, Дания, Финландия, Нидерландия и Швеция над 2/3 от служителите в ИКТ сектора са поне на 36 години.Това е добър резултат и ще даде възможност дефицитът в бюджета да бъде сведен до нула, заяви вчера в Русе министърът на финансите Владислав Горанов, цитиран от БТА. Изпълнението на бюджета към края на септември е с излишък от 3.4 млрд. лв., но при силно неизпълнение на разходите. В закона за бюджета е заложен дефицит от 2%. На среща с кмета на града Пламен Стоилов финансовият министър е заявил, че ще лобира за магистрала София - Русе, по информация на пресцентъра на общината.34-годишният мъж с инициали Иван Д. е осъден за това, че през периода 19-20 октомври 2015 г. е предложил на двама души сумата от по 30 лв., с цел да ги склони да упражнят избирателното си право в полза на кандидат за общински съветник от Земеделски съюз "Александър Стамболийски" в Общинската избирателна комисия в Пловдив. Наказанието е условна присъда за една година с три години изпитателен срок и глоба в размер на 10 хил. лв.Съоръжението трябва да осигури питейна вода на 40 хил. жители на Панагюрище, околните 7 села и за още 5 селища от общините Пазарджик и Стрелча. Стойността на строителството е 56.3 млн. лв., като 80% от тях са осигурени със заем от Световната банка. Планираният срок за изпълнение е 900 дни. Министърът на регионалното развитие Лиляна Павлова изрази надежда, че това ще стане предсрочно и през пролетта на 2019 г. язовирът ще бъде напълнен. Към язовира ще бъдат изградени водопреносни системи и пречиствателна станция за питейни води. Строителството на язовир "Лудя Яна" започва през 1986 г. и прекъсна през 2000 г. с изградена частично язовирна стена и допълнителни съоръжения.Пускането му на пазара в края на септември донесе краткосрочно рязко раздвижване на капиталовия пазар и ръст на основния индекс. От управляващото дружество "Експат асет мениджмънт" обявиха днес, че имат амбиция активите да нараснат неколкократно през следващите месеци, като привлекат български и чуждестранни институционални инвеститори. Привлечените средства в Expat Bulgaria SOFIX UCITS ETF се инвестират директно в акции от Sofix, а на самата борса се извършва и вторична търговия с негови книжа, която не влияе на сумата на активите му. В понеделник Sofix достигна най-високата си стойност за последната година и половина.Ръководството на "Феърплей пропъртис" е договорило намаляване на таксата, която Индексният фонд на "Експат" върху Sofix плаща на обслужващото си дружество "Феърплей интернешънъл". Предложението е дошло от последното и тя вече е 1 на сто от регистрирания капитал на дружеството със специална инвестиционна цел, независимо от размера на същия, като намаляването не е обвързано с намаляване на обема на предвидените дейности по обслужване на дружеството. Промяната ще се прилага считано от последното тримесечие на 2016 г., става ясно от съобщение до борсата.Първият местен клон на световната организация за кариерно развитие на жените в софтуерната индустрия WomenWhoCode беше открит в София. На 21 октомври в рамките на специално събитие с подкрепата на VMware Bulgaria беше открит местен клон на международната нестопанска организация, подкрепяща жените с интерес в сферата на програмирането - WomenWhoCode. Българският клон на организацията ще насърчава професионалното израстване на жените в IT чрез развиване на техните технически и лидерски умения. WomenWhoCode функционира изцяло на доброволни начала, като от 2011 г. досега под нейна егида са организирани над 4200 безплатни събития с техническа насоченост по целия свят, раздадени са повече от 1 млн. долара под формата на стипендии за образование и билети за технически конференции.Доставките на умни часовници в света са намалели с внушителните 51.6% през третото тримесечие в сравнение със същия период на миналата година, показват данните на аналитичната компания IDC. През периода са продадени 2.7 млн. броя при 5.6 млн. година по-рано, което е доказателство, че засега умните часовници се приемат трудно от потребителите. Пазарен лидер е Apple Watch с 1.1 млн. доставени броя, което е спад от 72% спрямо същия период на миналата година.Главният изпълнителен директор на AT&T обеща да запази журналистическата независимост на CNN, след като бъде финализирана сделката за 85 млрд. долара за придобиването на компанията, майка на медията - Time Warner. В имейл до бивш директор на AT&T Рендъл Стивънсън нарече CNN културно значима и заяви, че тя ще остане "независима", когато AT&T поеме контрола над нея, съобщава Washington Post. "CNN е американски символ на независимата журналистика", пише Стивънсън ден след като компанията му разкри новината за мегасделката. "Ние трябва да защитаваме творческия талант в целия бизнес на Time Warner. Талантът трябва да вярва, че ще има същата творческа свобода (след сливането), каквато има днес." Кандидатът на републиканците за президент на САЩ Доналд Тръмп напада CNN и нарича медиата новинарската мрежа на Клинтън, защото смята, че облагодетелства неговия опонент Хилъри Клинтън.Английската футболна асоциация (ФА) е подписало договор за международните телевизионни права върху турнира за националната купа. Срокът на договора е за шест години и влиза в сила от сезон 2018/2019, като финансовите му параметри към момента не са обявени, но според специалисти става въпрос за сума от около 1 млрд. паунда, съобщава dnevnik.bg. "Това е огромна сделка за нас. Тя означава, че ще можем да инвестираме още повече в игрища, бази и популяризирането на футбола, като така го направим достъпен за всички", коментира изпълнителният директор на ФА Мартин Глен. Сделката е първата по рода си, тъй като ФА за пръв път позволи на отделни агенции да наддават за правата в отделни територии, а не да ги купуват в пакет. Договорът е с Pitch International, който вече ще държи правата за Западна Европа, Близкия изток и Северна Африка, както и с IMG, който има правата над останалата част от света.


description: Продават се 24 дка земя и изградените на груб строеж върху нея 300 апартамента

title: Недовършеният комплекс "Коста дел кроко" в Царево е обявен на търг за 12.8 млн. лв.

maintext:
Строителството на гигантския проект започва през 2007 г., но две години след това е замразено
© Регистър на публичните продажби
В годините са правени още няколко опита за публична продан на части от недостроения комплекс, но за пръв път се предлага целият.
"България-консулт" -
руският гражданин
Андрей Панпурин, също беше изгонен от страната поради заплаха за националната сигурност. Към момента по информация в Търговския регистър той все още е управител на дружеството.
Един от най-големите недовършени черноморски комплекси от времето на имотния бум - "Коста дел кроко" в Царево, се продава цялостно за първи път от частен съдебен изпълнител. Имотът включва близо 23.5 дка земя и изградените на груб строеж върху нея 294 апартамента и 24 складови помещения. Гигантският комплекс, строителството на който започна още през 2007 г., се предлага на начална цена от 12.8 млн. лв. От съобщението на съдебния изпълнител Делян Николов става ясно, че взискател е Уникредит Булбанк заедно с "БНБ Париба" и фирмите "Тима" ООД и "Флайт тайм мобиле". Собственик на "Брегът на крокодилите" (както се превежда от испански името на комплекса) е фирма "България-консулт", а солидарен длъжник е "Лаудис билдинг", която е обявена в несъстоятелност в началото на 2015 г.Още при обявяването му през 2007 г. много хора сравняват комплекса в Царево с миниград не само заради микса от сгради и услуги, но и поради капацитета му - 2500 души. В него е планирано да има петзвезден хотел, жилищен и търговски комплекс, бизнес център, административна сграда, болница и др., с обща разгъната застроена площ от над 60 хил. кв.м. Завършването на проекта се очакваше през 2009 г., но тогава строителството спря и днес бетоновият комплекс прилича на призрачен град.Тъмна е историята и около инвеститора в проекта - опериращата с руски капитали "Лаудис холдинг груп", която обещаваше да вложи в комплекса над 60 млн. евро. Залезът на "Коста дел кроко" настъпи не само заради задължения на предприемача към финансиращата банка и строителя в годините на кризата за ваканционните имоти, но и заради проблеми със самия инвеститор. Тогавашният собственик на "Лаудис" Константин Циганов беше арестуван през 2010 г., когато ДАНС издаде заповед за експулсирането му като опасен за националната сигурност. Той беше сочен за лидер на Уралмашката престъпна групировка и издирван от 2005 г. от Интерпол. В средата на 90-те години се твърди, че е извършил сериозни престъпления в руския град Екатеринбург и е разследван дори за убийството на зам. главния прокурор на областта. През 2010 г. и собственикът наГодини след замразяването му са правени още няколко опита за публична продан на части от недовършения комплекс, които обаче са спрени от съда. През 2014 г. на търг се продават 14 от апартаментите, като началната цена на най-евтиния започва от 10 хил. лв. На следващата година е обявена за продажба част от земята на комплекса - 5 дка, без изградените върху нея сгради, като началната цена за парцела е 350.3 хил. лв. Срокът за новия търг за целия обект започва да тече от 7 октомври и е един месец.


description: Инвестиционен директор в 3TS Capital Partners

title: Лекторите на "Сделки и инвеститори 2016": Светослав Стефанов

maintext:
© Капитал
През последните три години и половина Светослав Стефанов е част от екипа на един от водещите фондове за дялови инвестиции в технологичния сектор с фокус върху Централна и Източна Европа – 3TS Capital Partners. Като инвестиционен мениджър в компанията той ръководи влизането на фонда през 2015 г. в българското софтуерно дружество "МамутДиБи", което разработва продукт за съхранение и анализ на големи бази данни. Сред предишните инвестиции на 3TS в страната са "Мобилтел" и "Инвестор.бг", от които фондът вече излезе.Стефанов има над девет години инвестиционен опит, като преди 3TS е работил за Trafalgar Asset Managers, а освен това е бил и основател на малък хедж фонд с фокус малки и средни компании в Германия. Завършил е магистратура по бизнес администрация в INSEAD.Мениджърът ще бъде един от лекторите на организираната от "Капитал" годишна конференция "Сделки и инвестиции", която ще се проведе на 29 ноември в "София хотел Балкан". За 11-а поредна година събитието събира компании, консултанти, инвестиционни фондове, предприемачи и инвеститори, като създава платформа за срещи, дискусии, обмяна на смислен опит и начало на нови партньорства.Повече за програмата и лекторите можете да научите на capital.bg/conference


description: В структурите на "Атака" има съпротива срещу обединението на националистите

title: Патриотичен театър

maintext:
Потърсихме коментар от социолога Геновева Петрова и политолога Антоний Гълъбов какъв потенциал има обединението на трите партии - НФСБ, ВМРО и "Атака", какъв ще е ефектът му на президентските избори, при какви условия двойката Каракачанов - Нотев може да стигне до балотаж, откъде могат да черпят допълнителни гласове и какво може да ги спъне в надпреварата.
Геновева Петрова, социолог:
Радикалният вот има способност да се мобилизира бързо
От години в България има значителен потенциал за националистически вот, който обаче флуктуира лесно под въздействие на два фактора – пряката конкуренция и конюнктурните събития. Затова и потенциалът на обединението на трите националистически формации все още е неясен: от една страна, актуални теми като бежанската вълна, отношението към Русия и ЕС са в състояние да мобилизират такъв вот, но от друга, конкуренти (като например кандидатът на БСП Румен Радев или Велизар Енчев) много вероятно ще привлекат част от радикално настроените избиратели. През последните седмици е налице мобилизация на привържениците на ПФ, но тези на "Атака" остават разколебани. Разнопосочните позиции на лидерите им по актуални въпроси повече задълбочават неяснотата, отколкото да я разсейват. Всъщност резултатът, който успее да постигне кандидатпрезидентската двойка Каракачанов – Нотев, ще бъде първият реален тест за потенциала на обединението.
Достигането до балотаж е възможно, но към момента малко вероятно. Една от спецификите на радикалния вот е способността му да се мобилизира бързо. Респективно при наличието на подходящи събития е възможно да се стигне до по-предни позиции на кандидатите на националистите.
Антоний Гълъбов, политолог:
Феноменът "телепопулизъм" работи като партийна структура
Електоралният потенциал не се определя единствено от избирателите на тези три формации. Около този вот има по-широка периферия, която би гласувала за кандидатите на обединените патриоти. Този електорален сегмент има потенциал в рамките на 14 до 16%. В същото време той е доста подвижен и трудно може да бъде мобилизиран изцяло. Само по себе си посланието за обединение на националистическите формации има мобилизиращ ефект. Другият съществен ресурс за мобилизация е свързан с актуалната обстановка - нарастващите страхове от миграционния натиск и разрастването на обхвата на пропагандната война, която се води на българска територия.
Условията за стигане до балотаж бяха налице в периода на предкампанията, когато стана ясно, че БСП няма да има свой кандидат, перспективата за съвместна кандидатура с АБВ стана нереалистична, а "Движение 21" на Татяна Дончева лансира своя проект с НДСВ. Тази перспектива съществува в някаква степен и досега, тъй като електоралните групи, подкрепящи левите кандидати, в същото време са и остро чувствителни към националистически призиви. Въпросът бе коя от двете групи – националистическата и лявата, ще се окаже по-силна и ще успее да привлече другата. Към момента изглежда, че националистите са готови да подкрепят левите, а не обратното. Това е въпрос на партийна стратегия, която няма пряка връзка с качествата или програмата на кандидатите. Имам основания да смятам, че самите президентски избори се възприемат от голяма част от политическите партии единствено и само като подготовка за препозициониране преди следващите парламентарни избори.
По въпроса за допълнителния ресурс две от партиите – "Атака" и НФСБ, са ярки представители на феномена "телепопулизъм". Една и съща телевизия създаде и продължава да поддържа НФСБ, своя телевизия има и "Атака". Телепопулизмът у нас се различава съществено от подобните феномени в Италия или Франция. При нас самата телевизия започва да функционира като организационна структура на партия от типа "на едно гише" – тя приема "сигналите на гражданите", представя политиците и техните изяви и представя "свои" новини.
Спънка в надпреварата може да се окаже постигането на негласни споразумения относно възможната подкрепа на втори тур. Извън тях няма съмнение, че електоралният потенциал на обединения националистически вот в България е равен или дори по-голям от потенциала на БСП в момента. При явяване на Каракачанов на втори тур избирателите на БСП и на останалите леви формации не биха имали съществени затруднения да го подкрепят. Това би било по-трудната ситуация за ГЕРБ, тъй като може да създаде електорална реалност на призива "всички срещу ГЕРБ". Досегашното развитие на кампанията показва, че вероятността това да се случи намалява, без то да е за сметка на ярка и убедителна кампания на издигнатия от БСП кандидат. При това развитие все по-вероятно изглежда до втория тур да достигне именно този кандидат. Той не би могъл да разчита на монолитна подкрепа на избирателите на националистическите формации, но тези, които все пак решат да гласуват, най-вероятно ще го подкрепят заради собствената си електорална история, която най-често е свързана с поне един вот в подкрепа на БСП. Допълнителен ресурс за тях може да дойде най-вече от радикално настроените български граждани, мнозина от които към момента се позиционират вляво, в подкрепа на кандидата на БСП. Всъщност именно леви и отстояващи отявлено проруски позиции кандидати са тези, които могат както да добавят, така и да отнемат от потенциала на Каракачанов и Нотев.Антоний Гълъбов, политолог:Електоралният потенциал не се определя единствено от избирателите на тези три формации. Около този вот има по-широка периферия, която би гласувала за кандидатите на обединените патриоти. Този електорален сегмент има потенциал в рамките на 14 до 16%. В същото време той е доста подвижен и трудно може да бъде мобилизиран изцяло. Само по себе си посланието за обединение на националистическите формации има мобилизиращ ефект. Другият съществен ресурс за мобилизация е свързан с актуалната обстановка - нарастващите страхове от миграционния натиск и разрастването на обхвата на пропагандната война, която се води на българска територия.Условията за стигане до балотаж бяха налице в периода на предкампанията, когато стана ясно, че БСП няма да има свой кандидат, перспективата за съвместна кандидатура с АБВ стана нереалистична, а "Движение 21" на Татяна Дончева лансира своя проект с НДСВ. Тази перспектива съществува в някаква степен и досега, тъй като електоралните групи, подкрепящи левите кандидати, в същото време са и остро чувствителни към националистически призиви. Въпросът бе коя от двете групи – националистическата и лявата, ще се окаже по-силна и ще успее да привлече другата. Към момента изглежда, че националистите са готови да подкрепят левите, а не обратното. Това е въпрос на партийна стратегия, която няма пряка връзка с качествата или програмата на кандидатите. Имам основания да смятам, че самите президентски избори се възприемат от голяма част от политическите партии единствено и само като подготовка за препозициониране преди следващите парламентарни избори.По въпроса за допълнителния ресурс две от партиите – "Атака" и НФСБ, са ярки представители на феномена "телепопулизъм". Една и съща телевизия създаде и продължава да поддържа НФСБ, своя телевизия има и "Атака". Телепопулизмът у нас се различава съществено от подобните феномени в Италия или Франция. При нас самата телевизия започва да функционира като организационна структура на партия от типа "на едно гише" – тя приема "сигналите на гражданите", представя политиците и техните изяви и представя "свои" новини.Спънка в надпреварата може да се окаже постигането на негласни споразумения относно възможната подкрепа на втори тур. Извън тях няма съмнение, че електоралният потенциал на обединения националистически вот в България е равен или дори по-голям от потенциала на БСП в момента. При явяване на Каракачанов на втори тур избирателите на БСП и на останалите леви формации не биха имали съществени затруднения да го подкрепят. Това би било по-трудната ситуация за ГЕРБ, тъй като може да създаде електорална реалност на призива "всички срещу ГЕРБ". Досегашното развитие на кампанията показва, че вероятността това да се случи намалява, без то да е за сметка на ярка и убедителна кампания на издигнатия от БСП кандидат. При това развитие все по-вероятно изглежда до втория тур да достигне именно този кандидат. Той не би могъл да разчита на монолитна подкрепа на избирателите на националистическите формации, но тези, които все пак решат да гласуват, най-вероятно ще го подкрепят заради собствената си електорална история, която най-често е свързана с поне един вот в подкрепа на БСП.


description: Компанията понижи прогнозите си за 2016 г.

title: Nestle няма да изпълни целта си за продажбите четвърта поредна година

maintext:
Директорът на компанията Пол Бълк смята, че в нормални икономически условия, Nestle ще постига целта си
© Denis Balibouse
Това ще бъде четвъртата поредна година, в която Nestle няма да изпълни дългосрочните си планове. Те включват годишен растеж на приходите между 5 и 6%, което от швейцарската компания наричат "моделът Nestle".
Въпреки това главният изпълнителен директор Пол Бълк все още има надежди, че планът ще сработи. "Наистина вярвам, че в нормални условия растеж от 5 до 6% е нещо, което можем да постигнем, коментира той в интервю. Живеем в много необичайни времена и всеки трябва да признае това."
Според него няма проблем компанията да достигне целите си, ако световният икономически растеж се завърне към обичайното си ниво заедно с покачване на цените на продуктите. В опит да подобри представянето си компанията работи да разшири бизнеса си с храни и лекарства. Именно заради това през юни компанията нае Улф Шнайдер от германската здравна компания Fresenius, който ще бъде новият главен изпълнителен директор на Nestle. Бълк, който заема поста от 2008 г., ще стане президент на компанията.
Швейцарският хранителен гигант Nestle обяви, че ръстът на продажбите му се забавя и за четвърта поредна година няма да може да постигне заложените цели, съобщава Wall Street Journal. Основната причина според ръководството на компанията е трудната обстановка на пазара на потребителски стоки. Резултатите, които са под очакваните от анализаторите, идват няколко дни, след като Unilever и Danone също обявиха забавяне на ръста на приходите.Продажбите на швейцарската компания за първите девет месеца от годината са били 65.5 млрд. швейцарски франка, слабо повишение спрямо миналата година, когато бяха 64.9 млрд. франка. Приходите от основния й бизнес са нараснали с 3.3% спрямо предходната година. От Nestle вече очакват годишният растеж на продажбите на компанията да бъде 3.5% при предишна прогноза от 4.2%. "Промяната в очакваните резултати може да не е изненада за всички, но все пак е лоша новина", коментират анализатори от Baader Helvea.


description: Потенциалните кандидати да пренасят газ през тръбата се събират на среща в сряда

title: "Сокар" поиска минимален капацитет от българско-гръцката газова връзка

maintext:
е коментирал Станков в Баку.
Плановете за газов терминал
До края на октомври трябва да бъде проведена работна група между БЕХ и Gaztrade във връзка с проявения от наша страна интерес за участие в изграждането на терминал за втечнен газ в Александруполис. "В момента се правят финансовите анализи за това каква ще бъде стойността на инвестицията", посочи Петкова.
Количеството, което азерската компания иска да резервира, не изглежда съществено, още повече като се има предвид, че "Сокар" участва в разработването на находището "Шах Дениз ІІ", на което се възлагат големи надежди за диверсификацията на доставките на газ към Европа. За сравнение, през септември 2015 г., когато потреблението в България е било най-ниско за годината, "Булгаргаз" е доставила на потребителите 146 млн. куб. метра газ, което е три пъти повече от зaявения от "Сокар" капацитет. "За една добивна компания подобно количество е нищо", коментира и газовият експерт Христо Казанджиев от Българския енергиен форум.Интересът на "Сокар" беше заявен по време на първата фаза на пазарния тест за проекта, която завърши в края на април. Тогава освен азерската компания желание да резервират капацитет проявиха още осем компании. Това са гръцката ДЕПА и италианската "Едисон", които държат половината от акционерния дял в проекта, българският газов търговец "Булгаргаз", американската Noble energy, която откри залежи на газ в Кипър, гръцката Gastrade, част от Copelouzos Group, която изгражда терминала за втечнен газ край Александруполис. На малко по-късен етап стана ясно, че интерес проявяват и румънската OMV Petrom и две български газоразпределителни компании - "Ситигаз България" и "Черноморска технологична компания". Общият капацитет, който тези компании поискаха да резервират, е 4.3 млрд. куб. м годишно за пренос на газ от Гърция към България и 1 млрд. куб. м годишно в обратната посока. Това на практика надвишава планирания капаците на тръбата от 3 млрд. куб. метра годишно. "При подписването на окончателното инвестиционно решение заложихме опция капацитетът на интерконектора с Гърция да се увеличи и над 10 млрд. куб. м при икономически интерес от страна на компаниите",Досега обсъжданата възможност беше за увеличение на капацитета на тръбата до 5 млрд. куб. метра годишно.В момента тече втората фаза на пазарния тест, която трябва да приключи до края на октомври. В този срок компаниите трябва окончателно да резервират желания от тях капацитет, като подадат обвързващи оферти. В тази връзка през седмицата Министерствотo на енергетиката ще организира среща, на която ще бъдат поканени всички компании, които са заявили интерес по време на първата фаза на пазарния тест, каза министърът на енергетиката за "Капитал"."Сокар" е проявила интерес както към използване на капацитета на гаазовото хранилище "Чирен", така и към евентуално участие в проекта за разширяването му. Намеренията на "Булгартрансгаз" са обемът за съхранение на газ в хранилището да се увеличи от 550 млн. куб. до 1 млрд. куб. метра. От съобщението на Министерството на енергетиката обаче не става ясно по какъв точно начин "Сокар" ще участва в проекта, след като за него се очаква страната ни да получи европейско финансиране.Общата стойност на разширението е 220 млн. евро, като надеждите са те да бъдат осигурени от ЕК, тъй като е в приоритетната листа за финансиране.


description: Няма сила, която да застави прокуратурата да извърши проверка по съществото на случая "Яневагайт",

title: За отчетността на прокуратурата

maintext:
Калин Калпакчиев
© Юлия Лазарова
В средата на 2016 г. четирима прокурори от Великобритания, Германия, Испания и Холандия, специализирани в разследването на тежки престъпления и корупция, както и двама служители на новосъздадената Служба за подкрепа на структурните реформи на ЕК започнаха шестмесечна проверка в България, по време на която ще анализират дейността на българската прокуратура. Външната оценка и анализ на дейността на прокуратурата и главния прокурор се налага заради липсата на напредък в разследванията на случаите на корупция по високите етажи на властта. Тази повтаряща се констатация присъства в докладите на ЕК вече десет години. Анализът и препоръките на службата на ЕК трябва да е готов през декември и ще бъде отразен в годишния доклад по механизма за сътрудничество и проверка, който се очаква през януари 2017 г.Последните промени в конституцията и ЗСВ не доведоха до разчупване на посттоталитарния модел на българската прокуратура, както и до ограничаване на безконтролната власт на главния прокурор. Възможностите за упражняване на влияние върху всички сфери на обществения живот (не основно за наказателно преследване), и то без санкцията на съда, остават. Прокуратурата показва (особено ярко в мандата на настоящия главен прокурор), че е неспособна да води успешна наказателна политика срещу корупцията, особено когато са засегнати високопоставени длъжностни лица. Въпреки наличието на осъдителни решения срещу България от съда в Страсбург не се въведе възможност за ефективна отговорност на практически недосегаемата фигура на главния прокурор.Тъй като българските власти упорито показват нежелание да променят порочния модел на прокуратурата, налага се външна оценка за нейната ефективност, отчетност и независимост. От самото начало главният прокурор прави опити да влияе на начина, по който протича мисията на европейските прокурори, като мисли, че така ще си гарантира удобен за него резултат. През май 2016 г. се наложи отлагане на мисията поради опити да се контролират лицата, с които експертите ще водят своите интервюта. Когато през юни проверката все пак започна, се появи информация, че влизащите за среща с мисията са били обект на незаконно фотографиране. В края на септември се разбра, че министърът на правосъдието официално е поискал от ВСС да определи свои представители за среща с европейските прокурори. Право да определят своите представители имат двете колегии или Пленумът на ВСС. Вместо това членовете на ВСС са посочени еднолично от представляващия, който е превишил своите права и така не е осигурил представителство на различните мнения в съвета. Незаконните действия на представляващия ВСС са само пореден епизод в опитите на главния прокурор да направлява потока на информация, която се събира от мисията на службата за подкрепа на структурните реформи на ЕК.Междувременно, докато протича проверката, главният прокурор за пореден път публично отказа да даде отчет за дейността на държавното обвинение по обществено значими случаи за корупция и търговия с влияние. Под предлог, че не дължи отговор на никого за конкретни разследвания, главният прокурор отказа да отговаря на въпроси на членове на ВСС и председателя на ВКС за развитието на досъдебните производства по КТБ и за "Яневагейт". Гражданите и компетентните държавни органи имат легитимно очакване, че прокуратурата ще предоставя периодично необходимата информация за развитието на ключови и важни за независимостта на съдебната власт и общественото благо наказателни разследвания. Респектът към т.нар. следствена тайна и интересите на разследването не изключват предоставянето в подходяща форма на информация за развитието и движението на производствата. Още повече че в случая с "Яневагейт" главният прокурор от самото начало не създаде гаранции за обективност и безпристрастност на действията по разследването. Доколкото и неговото име е замесено, той трябваше да се дистанцира от проверката на случая. Не само че не го направи, но няколко пъти, включително в последното заседание на ВСС от 13.10.2016 г., постави под въпрос изобщо възможността за разследване на случая.В тази ситуация особено видима е пълната липса на възможности за легитимен контрол върху дейността на прокуратурата и в частност на главния прокурор. Няма сила (нито Народното събрание въпреки измененията в конституцията, нито ВСС), която да застави прокуратурата да извърши проверка и разследване по съществото на случая "Яневагайт", нито съществува ефективен демократичен механизъм за търсене на информация (освен ЗДОИ) и контрол върху дейността на главния прокурор. Това са само част от тежките дефицити в структурата и дейността на прокуратурата, които с помощта на Службата за подкрепа на структурните реформи на ЕК трябва да бъдат преодолени. Те трябва да ни послужат за цялостното реформиране на модела на българската прокуратура.Авторът е член на ВСС от съдийската квота. Текстът е от блога му. Препечатваме го с негово позволение


description: Румънските дружества доминират класацията за Югоизточна Европа, България има 11 представители начело с "Лукойл Нефтохим Бургас". Икономическият подем...

title: SeeNews Top100: Dacia е най-голямата компания в региона

maintext: Румънските дружества доминират класацията за Югоизточна Европа, България има 11 представители начело с "Лукойл Нефтохим Бургас". Икономическият подем има най-силно отражение най-вече в сектора търговия на едро и дребно. Сред губещите за 2015 г. са петролните и газови компании, които отбелязват 12% спад от общите си приходи, на фона на ниските цени на петрола в световен мащаб, но продължават да доминират класацията, посочват авторите й.Румънският производител на автомобили Dacia е с общи приходи от 4.29 млрд. евро, следван от две румънски дъщерни дружества на австрийската OMV.


description: Двете компании са предоставили важна информация на регулатора, който трябва да се произнесе официално по сделката за 130 млрд. долара в началото на...

title: Европейската комисия възобнови проверката на мегасливането между Dow Chemical и DuPont

maintext: Двете компании са предоставили важна информация на регулатора, който трябва да се произнесе официално по сделката за 130 млрд. долара в началото на февруари догодина, съобщи Reuters. Брюксел започна проверка през август, а основните притеснения са, че със сливането ще се наруши конкуренцията на пазара на препарати за земеделието. Напoследък в сектора има вълна от консолидация, а ЕК проверява и плановете за сливане между ChemChina и Syngenta. Bayer пък планира да закупи американската Monsanto.


description: Страната ни отчита напредък само по два показателя от общо десет според Световната банка

title: България с пореден спад в класацията Doing Business

maintext:
България отбелязва напредък само по два критерия - достъп до електрическата мрежа и плащане на данъци.
© Юлия Лазарова
Условията за правене на бизнес в България се влошават за трета поредна година. Това показва световната класация за оценка на бизнес средата Doing Business. В новия доклад на Световната банка България е на 39-о място от 190 държави и пада с една позиция в сравнение с 2016 г. Ако се отчетат всички методологически промени при изготвянето на класацията през тази и миналата година обаче, България би паднала не с едно, а с две места.Страната ни отбелязва напредък по критериите достъп до електрическа мрежа и плащане на данъци, но за сметка на това отбелязва спад при почти всички останали сфери. Класацията сравнява условията за правене на бизнес по света, като изследва времето и средствата, които изразходват компаниите в дадена държава, за да отговорят на изискванията там - от стартирането на бизнес, през взимането на кредит до обявяването в несъстоятелност. В тазгодишната класация не са разгледани регулациите върху пазара на труда.Прави впечатление, че Румъния набира преднина и вече е с три места пред нас. Други страни от Централна и Източна Европа, които изпреварват България, са Полша и Чехия, съответно на 24-то и 27-о място. Най-добре се представя Македония, която е на 10-о място в класацията.Започването на бизнес в България продължава да бъде трудно, като страната е загубила четири позиции в подреждането по този показател. Процедурата не е от най-сложните и скъпи в света, но въпреки това България остава на 82-ра позиция. В самия показател има минимално подобрение, но за сравнение в Нова Зеландия, която е на първо място по този индикатор, бизнес се започва в рамките на половин ден, докато за регистрацията на фирма в България са нужни 23 дни. Едно място пред нас по този показател е Чехия, докато Унгария, Словакия, Румъния и Гърция са доста пред нас.Лек напредък в резултатите, но спад в класацията с едно място има и в даването на разрешително за строеж. Това се дължи на факта, че другите държави са направили повече подобрения от България при облекчаването на регулациите.Най-отчетливо подобрение има във времето за свързване с електричество, където се изкачваме с 6 места. От Световната банка отчитат като плюс тази година, че дружествата, които се занимават с доставката на енергия, използват нова система за енергиен мениджмънт - Система за надзорен контрол и събиране на данни (SCADA). В момента според доклада в България са нужни шест процедури за включване на електричество и се чака средно 130 дни. Резултатът ни продължава да бъде лош, въпреки че в Румъния например са нужни 182 дни, а в Унгария – 257 дни.Минимално подобрение имаме и в бързината, с която фирмите се справят с фалити. България се изкачва с две места и в класацията по бързина на плащане на данъци, като страната достига 83-то място. За сметка на това получаването на кредит остава трудно и в това отношение не отбелязваме прогрес.България губи три места и в най-добрия си показател – закрилата на малките инвеститори. Там страната ни е на завидната 13-а позиция, докато през миналата година е била десета. Въпреки спада в позициите промяна в оценката ни няма.Зад България остават страни като Русия (40), Гърция (61) и Турция (69). Последната петица се заема от Южен Судан, Венецуела, Либия, Еритрея и Сомалия.Тази година Нова Зеландия измества Сингапур от челната позиция, като според Световната банка това се дължи най-вече на понижаването на осигурителните вноски и на въвеждането на нова регулация, която улеснява плащането на данъците. Останалите в челната петица са Дания, Хонконг и Южна Корея.


description: Ще разпознаете добрия автор на речи по това, че има какво да каже и е алергичен към клишета

title: О, реч, омайна сладка

maintext: Едва ли някой днес би се изненадал, че значителна част от думите на хора от най-високите етажи на политическия и корпоративния живот, които четат и чуват, не са писани от самите тях. Наивно е да вярвате в спонтанността на публичната реч, независимо дали става дума за държавник или участник в тв предаване. В САЩ от години политическият дискурс предварително минава през филтъра на фокус групи и дори на много по-ниско ниво говоренето в общественото пространство е отворено за дисекция от всеки чрез социалните мрежи и трябва или да се съобрази харесваното, или да ги използва за подклаждане на дадена полемика.Изборът да имате човек в екипа си, който да пише речите ви всъщност не е по никакъв начин срамен или непочтен. Умните хора могат да бъдат разпознати по способността си да идентифицират собствените си лимитации и както някои ги бива повече в магиите с тримесечните баланси или в тънки дипломатически схватки, така други имат способността с думи да изстискат малко смях или сълзи дори от най-прозаичния повод. Защото, ако трябва да обърнем старата максима с главата надолу, да, политика и бизнес може да се правят с проза, но кампании и сърца се печелят с поезия.В много случаи да разчитате на професионален спийчрайтър има съвсем прагматични измерения. Дори и да е налице талантът, писането е времеемко занимание - независимо дали отговаряте за управляването на държава или корпорация, няколко отделени часа за работа върху реч определено са лукс. А да сте в позицията да изнасяте реч е ценен ресурс и всеки път трябва да се използва, било то да вдъхновите промяна, да покажете на света поне малко от себе си или просто да ударите едно рамо на бизнеса или за каузата, за която се борите. Не случайно вече дори може да наемете някой да подготви реч за нещо толкова лично като сватбата на най-добрия ви приятел.Да пишете думите, които излизат от устата на друг човек все едно са негови, прилича на някакъв странен вид вентрилоквизъм, има нещо сюрреалистично в това да ги чуете. Тръпката е особена, защото го правите за човек, който е бил избран, работил е здраво, за да стигне, където е, а дори и просто да е наследил правото или задължението да говори, а хората да го слушат. Макар пишещите речи често да остават в сянката, не трябва да се подценява рядката възможност, която имат да стигнат до голяма публика, и точно тук могат да потърсят мотивация си - имат шанса да косвено да обърнат внимание на важни за тях теми. Джон Фавро например е едва 23-годишен, когато започва да пише за илийнойския сенатор Барак Обама и малко по-късно става главен спийчрайтър в Белия дом. Макар в Щатите президентските автори на речи да стоят високо в йерархията и да имат сериозен потенциал да влияят върху политиката на дадена администрация и често да стават познати имена, у нас тази функция продължава да е по-скоро допълваща към друга основна роля в организационната структура.Митичният образ на речописците е най-добре развит в Щатите и получава един от най-популярните си и романтични изрази в американската политическата поредица "Западното крило" на Арън Соркин в лицето на Тоуби Зиглър и Сам Сийборн. Двамата са и учебникарски пример за основните типажи, които се срещат в ролята - единият е лицето на зрелостта и опита, другият на младежкия идеализъм и ентусиазъм. Изборът на човек за работата е труден и освен ако не сте президент на САЩ и нямате свободен щат за няколко души, които да се занимават изключително с тази задача, тази функция ще падне върху някого от пиар звеното или съветник с релевантния ресор, ако материята е по-тясно специализирана.Най-важното качество на добрия писател на речи е да познава човека, за когото пише, и да умее да говори автентично с неговия глас. Може да бъде разпознат по още няколко линии: пука му и има какво да каже за света, в който живеем; алергичен е към клишета и баналното; има чувствителност към езика и познава обществения дискурс.Като във всяка връзка между двама души най-важните съставки за добро взаимодействие са доверието и желанието. Процесът започва със задание, което може да варира от прозаичното и да стигне до програмна реч, задаваща управленски приоритети с хоризонт от няколко години. Познаването на публиката е ключов момент за правилната доставка на посланието, но в нея винаги могат да се различат два типа хора - тези, които слушат внимателно, и тези, които няма да запомнят нещо конкретно от чутото, но ще останат с емоцията. Добрата реч търси пресечната точка между тези две публики - тя ще предизвика емоция у по-аналитичните и ще накара емоционалните да се замислят.За да има смисъл от нея, в сърцевината си една реч трябва да има послание. Всичко останало е търсене на най-ефективния път към неговото предаване. Повечето паметни речи неизменно са родени от моменти на трудности и изпитания, в лицето на несправедливост или в името на кауза. За нещастие на по-циничните спийчрайтъри повечето поводи са тривиални и цялото въображение на писателя трябва да бъде впрегнато, за да даде искра живот на поредната реч пред някоя браншова организация. В такива случаи поводът и контекстът кога/къде/пред кого са достатъчни за работа, докато по-сериозните задачи изискват предварителна среща, консултации с отговорните звена и задълбочена проверка на факти и обстоятелства и възможностите за сбъдване на намерения. Оттам пишещият генерира чернова, която бива преработена, докато всички намесени страни са щастливи и ораторът я разпознае като своя.Всеки четец е различен и ще ви допусне различно близо до себе си. В началото на сътрудничество или когато отсъства доверие към текстописеца, работата ви ще бъде сведена до производството на опорни точки за речта - събиране на информация и чистене на фактология, които биват сведени до няколко булета по темата, а ако сте по-смел или амбициозен и искате да спечелите внимание и повече отговорности, сред тях ще вкарате я някоя нова идея, я някоя готина игра на дума. Пътят им оттам до говорния апарат на четеца зависи изцяло от него самия - може да ги ползва за основа, около която да допише речта, може да ползва отделна фраза или мисъл, може просто да ги вземе под внимание и да остави да потънат в царството на неизреченото. За други ще напишете цяла реч, която ще послужи за скелет, върху който ще се упражняват, и като нищо в един момент ще се озовете с 15 версии, чийто път до телепромтъра е неминуемо придружен от много драма, суматоха и несигурност коя ли е крайната версия. Най-много обаче трябва да се пазите от шефове, които имат склонността да се предоверяват или са просто незаинтересовани. Те ще вземат готовата реч без коментари и ще я прочетат за пръв път на събитието едно към едно, което в най-добрия случай ще произведе механичен звук, а в най-лошия случай ще доведе до лек или по-сериозен гаф, защото контекстът обича да ни поднася изненади.Най-сполучливите колаборации стават, когато писателят познава своя оратор, работил e с него достатъчно дълго и не само е спечелил доверието, но и има сетивността да знае какво му приляга и какво не. Тогава, независимо дали става дума за реч на вяло събитие пред десет журналиста и две баби или обръщение към нацията, може да се случи магията. Славата остава за оратора, така че не са захващайте с писането на речи, ако не умеете да се задоволявате с чувството за добре свършена работа.*Авторът има професионален опит в писането на речи от работата си в корпоративния и държавния сектор.


description: Това се казва в Наредба No19 за кредитните посредници, приета от Управителния съвет на БНБ днес.Според Закона за кредитите за недвижими...

title: Кредитните консултанти трябва да се регистрират в БНБ до 21 януари 2017 г.

maintext: Това се казва в Наредба No19 за кредитните посредници, приета от Управителния съвет на БНБ днес.Според Закона за кредитите за недвижими имоти на потребители "кредитни консултанти" са лица, които представят или предлагат договори за кредит; или съдействат на потребители, като извършват друг вид подготвителни или преддоговорни действия по договори за кредит; или сключват с потребители договори за кредит по смисъла на чл. 1, ал. 2 от ЗКНИП от името на кредитора. Консултантите са лица, които не действат като кредитори.Лицата, които само свързват потребителите с кредиторите, без да извършват някоя от посочените дейности, не попадат в обхвата на ЗКНИП и за тях не се изисква регистрация като кредитни посредници.


description: След половинчат успех в България битката на румънските власти да си съберат 22 млн. евро гаранция от банката пак се пренася отвъд Дунава

title: ПИБ и съдебният пинг-понг между София и Букурещ

maintext:
© Надежда Чипева
Когато на 5 октомври тази година на страницата на
Върховния касационен съд (ВКС) се появи съобщение, че
търговско дело 233 от 2016 г. е обявено за решаване, на юридическия отдел на Първа инвестиционна банка вероятно им е било все едно, въпреки че в него става дума за едни 22 млн. евро. Не, сумата не е пренебрежима дори и за третата по големина кредитна институция в България с над 8.5 млрд. лв. активи.
А той е част от заплетен сюжет, започнал
Всичко започва преди четири години, когато фирмата бушон "Ви Ем корпорейшън", собственост на подставеното (по негово собствено обяснение) лице Валери Петров, сключва три договора за доставка на хранителни продукти за крайно нуждаещи се в Румъния. Договорът с тамошната Агенция за плащания и интервенция в земеделието (APIA, която е еквивалент на българския Държавен фонд "Земеделие") е на стойност близо 30 млн. евро.
Дружеството не доставя продуктите, въпреки че парите по договорите са преведени от румънската институция в сметка в Кипър.
Последната стъпка пред APIA е да поиска от българският съд да признае съдебните актове, издадени в чужбина, и тук започва същинската сага, която приключи тази седмица, повече от две години и половина след началото й. Макар и частично.
Делата се разглеждат в градския съд през първата половина на 2014 г., когато в разгара си е разделението на бизнесите между доскорошните партньори Цветан Василев и Делян Пеевски.
След като румънската агенция обжалва пред втора инстанция, системата за случайното разпределение на делата праща трите казуса при трима командировани магистрати.
Два съдебни състава потвърждават решенията на колегите си, но третият, разглеждащ делото за най-голяма сума - 22 млн. евро, отменя и допуска принудителното изпълнение срещу банката.
"Запознати сме с определението на ВКС, което води до странна правна ситуация. Българският съд допуска ЧСИ (частен съдебен изпълнител) от Румъния, който няма компетентност в България, да предприеме действия в България, въпреки че изпълнителното дело е прекратено в Румъния. Нещо повече, румънският съд се произнесе окончателно и определи като напълно незаконосъобразни действията срещу банката" отговориха от ПИБ на въпросите на "Капитал".
Със сигурност обаче вниманието на адвокатите ще се пренасочи основно от София към Букурещ.
От сайта разбираме още, че APIA е обжалвала това решение, т.е. то не е окончателно. Но какви са мотивите за новото решение да се спре изпълнението не става ясно от краткото съобщение на сайта на румънския съд, а до редакционното приключване на броя не получихме достъп до пълния съдебен акт.
Докато се разбере кой е виновен
APIA
проведе акция в АPIA. Тогава за длъжностни престъпления, корупция и пране на пари бяха обвинени трима души - бившият директор на агенцията, заместник-директорката и ръководител на отдел, отговарящ за плащанията.
Според разследващите двамата директори на агенцията са сключили договора в нарушение на правата за обществените поръчки, като не са взели предвид критериите за предишен опит (българската фирма не е изпълнявала подобни поръчки) и финансово състояние и т.н.
"Бихме искали да припомним, че ПИБ първа подаде сигнал до компетентните органи в лицето на
OLAF, Румънската главна прокуратура, ДАНС и Специализираната прокуратура в България относно обстоятелства, свързани с преводи, извършени от
APIA. Банката и нейни служители максимално съдействаха, като предоставиха информация и документи, с които разполагат. В резултат румънската прокуратура повдигна обвинения на високопоставени служители в
APIA", отговориха от ПИБ на запитване дали нейни служители са били разпитвани по искане на румънските власти. Тезата на банката е, е самата тя е пострадала от престъпление, което според условията за отпускане на банковата гаранция ги освобождава от поетото задължение.
То е образувано за начина, по който банката е отпускала кредити на няколко фирми, едната от които е именно "Ви Ем корпорейшън". По разследването е приложен доклад от проверка на "Банков надзор" към БНБ, която установява "редица нарушения в процедурите по одобряване и отпускане на кредити в такива размери", "начина на отпускане на кредитите – без елементарни проверки за достоверност на твърдения за участие и спечелване на несъществуващи търгове от кредитоискателя светкавичното им отпускане без никакви икономически обосновки, получени одобрения още преди да са направени исканията за кредит"...
От пресцентъра на държавното обвинение не отговориха какво се случва с разследването, но по информация на "Капитал" то пътува между Съдебната палата и следствения отдел на градската прокуратура, като последно преди десет дни делото е върнато за "доразследване".
Като авалист на разследваните кредити е Иван Танев, който е издирван от Интерпол по друго разследване - за организирана престъпна група и данъчни измами. До 2012 г. Танев е близък до един от основните акционери в ПИБ. Номиналният собственик на "Ви Ем
корпорейшън " Валери Петров твърди пред "Биволъ", че всички документи и печати на фирмата се пазели в Първа инвестиционна банка.
Така равносметката от всички дела търговски, които циркулират между няколко съдебни инстанции в две държави, е, че основният риск за ПИБ идва от румънските власти. А те при всички уверения на българската банка в кооперативност продължават да търсят не само виновниците, но и парите от всички участвали. Включително и от нея.
Просто дали тримата върховни съдии щяха да уважат жалбата на банката срещу решението, с което беше допуснато принудително изпълнение на румънски съдия-изпълнител срещу ПИБ, нямаше никакво значение. Причината е, че само два дни по-рано Първи районен съд в Букурещ беше отменил принудителните действия, докато траят други, по-тежки дела по казуса.преди четири години, в който освен банката са замесени обвинени за корупция висши държавни румънски служители, фирми бушони, антикорупционните органи в Букурещ, Европейската служба за борба с измамите и българските съд и прокуратура.Така, въпреки че ВКС окончателно отхвърля жалбата на ПИБ, опасността за банката да трябва да се раздели с близо половината си печалба за първото шестмесечие на 2016 г., и то точно в момент, когато след прегледа на качеството на активите на БНБ тя трябва да подсилва капиталовите си буфери, се отложи за неустановен срок.За да участва в поръчката, "Ви Ем корпорейшън" представя три банкови гаранции, издадени от ПИБ.Това става причина APIA да поиска изпълнение по издадените от ПИБ банкови гаранции от съда в Букурещ. Румънските магистрати издават сравнително бързо три разпореждания, с които допускат принудително изпълнение.На първа инстанция делата попадат при съдиите Богдана Желявска (към онзи момент зам.-председател на съда, но подала оставка заради скандалните с разпределението на делата), Асен Воденичаров (близък до съдия Желявска) и Петя Георгиева (тогава командирована от Районен съд - Велинград, но впоследствие заповедта и за командироване е прекратена).Kонцентрация на тези казуси при няколко съдии, които отсъждат в полза на депутата от ДПС, по-късно ще бъде в основата на констатациите на назначена от Висшия съдебен съвет проверка, която ще установи две притеснителни обстоятелства - системата за случайно разпределение на делата позволява манипулации, а освен това в съда и в кабинета на Янева е бил забелязван Момчил Мондешки, когото редица софийски адвокати припознават като "вратата" към ръководството на съда. В публикувани от сайта "Биволъ" разговори, в които се разпознават гласовете на бившата председателка на градския съд Владимира Янева, търговската съдийка Румяна Ченалова и Мондешки, последният показва, че има пряк излаз и до Делян Пеевски и до "пибаджиите", като явно визира основните акционери на ПИБ Цеко Минев и Ивайло Мутафчиев.Не е ясно имало ли е намеса на Мондешки или някой друг по казуса, но един по един градските съдии отхвърлят допускането на изпълнението на разпорежданията на румънския съд, като приемат, че в акта на румънския съд няма изпълнителна сила и че е постановен в производство, в което банката не е имала възможност да защити правата си.Именно това решение влезе в сила тази седмица, след като Върховният касационен съд отказа да допусне обжалването му.Така резултатът е 2:1 - от трите румънски решения принудително изпълнение (за 278 хил., 9.4 млн. и 22 млн. евро) през българската съдебна система успяват да минат две - най-малката и най-голямата.Трябва обаче да се уточни, че в България не се "допуска ЧСИ", а изпълнение на съдебен акт. Факт е обаче, че на 3 октомври Първи районен съд в Букурещ уважава частично жалба на банката и прекратява принудителното изпълнение именно по гаранцията за 22 млн. евро. Със същото решение са отхвърлени претенциите на ПИБ за погасяване по давност на изпълнението."Юристи са ангажирани с казуса и ще продължат да работят по него, в това число по изясняване на конкретните правни аспекти от постановеното определение на ВКС", коментираха още от ПИБ, което вероятно означава, че от банката ще поискат отмяна на решенията на ВКС, с които е допуснато изпълнението по делата за 22 млн. евро и 297 хил. евро.Малко повече светлина хвърля друго решение на румънския съд по този спор, също инициирано от ПИБ. От него става ясно, че гражданскоправният спор между румънската държава и българската банка е спрян до приключване на наказателното дело, което румънската прокуратура води за корупция срещу бивши ръководители на. Това е поредното официално признание, че двата сюжета - отпускането на банковите гаранции на фирмата фантом и разследването, водено от властите в Букурещ за корупция, са пряко свързани. Нещо, което и от ПИБ не отричат с уточнение, че банката е не по-малко жертва на измама, отколкото APIA.Преди една година румънската служба за борба с корупцията (DNA) иЕвропейската служба за борба с измамите (OLAF)В основата на ареста седи именно договорът на APIA с "Ви Ем корпорейшън", който според румънските власти е бил уреден в полза българската фирма, която не изпълнила изцяло ангажимента си по договора и така нанесла щета от 26 млн. евро.Основното обвинение е именно, че парите са били преведени, въпреки че стоката не е била доставена.До редакционното приключване на броя от румънската служба за борба с измамите не изпратиха отговор на запитването ни на какъв етап е разследването срещу тримата румънци и дали има данни за престъпления, извършени от български граждани.И ако разследването в Румъния е "само" на една година, досъдебното производство, което българската прокуратура образува по едно от разклоненията в сюжета, навлиза в четвъртата си година.


description: До ноември 2017 г. централата трябва да получи лиценз за удължаването на живота на блока с 10 г.

title: АЕЦ "Козлодуй" завършва модернизацията на 5-и блок

maintext:
Паралелно с удължаването на живота на 5-и блок централата работи и по модернизацията на 6-и.
© АНЕЛИЯ НИКОЛОВА
360
млн. евро струва модернизацията на двата блока на централата.
Централата търси овърдрафт за 30 млн. лв.
На фона на огромните разходи, които атомната централа трябва да направи за модернизацията на двата блока, държавното дружество търси банка, която да му даде 30 млн. лв. овърдрафт. Те ще се използват за оборотни средства при възникване на временен недостиг на парични средства, необходими за осъществяване на текущите разплащания в рамките на 2016 и 2017 г., става ясно от публикуваната обява. Прогнозната стойност на централата за едногодишния период на сключването на договора е 600 хил. лв. Основното изискване е за последните 3 години кандидатите да са отпуснали поне един кредит - овърдрафт за минимум 10 млн. лв. Подобни оборотни заеми са били взимани и през 2015 г., когато поръчката е спечелена от Алианц банк България, а изплатената сума по договора е 107 хил. лв.
В сравнение с 2015 г. обаче финансовото състояние поне според данните за полугодието показва, че печалбата в сравнение със същия период на миналата година се е сринала от близо 70 млн. лв. на 236 хил. лв.
Завършването на модернизацията за удължаване живота на 5 блок на АЕЦ "Козлодуй" е на своя финал. Във вторник (25 октомври) на официално събитие в централата ще бъде обявено приключването на техническите дейности по проекта. На него ще присъстват министърът на енергетиката Теменужка Петкова и представители на руската ядрена корпорация "Росатом", чиито дъщерни дружества са основни изпълнители на модернизацията.Предстои Агенцията за ядрено регулиране (АЯР) да анализира дали извършените дейности са достатъчни за удължаване на лиценза с още десет години (сегашният изтича през ноември 2017 г.). Това е максималният срок, за който АЯР може да издаде лиценз, но намеренията на централата са животът на блока да бъде удължен с общо 30 години. От ядрения регулатор не успяха да отговорят дали са получили необходимите документи за издаването на новия лиценз и дали работата по тяхната оценка е започнала.Паралелно с удължаването на живота на 5-и блок централата работи и по модернизацията на 6-и. Част от основните дейности трябва да бъдат извършени по време на годишния планов ремонт, който започна в началото на октомври и трябва да приключи през първата половина на ноември. Срокът на лицензията на този блок изтича две години по-късно, през есента на 2019 г.Цялата стойност на удължаването живота на двата блока ще струва 360 млн. евро, което включва доставката и монтажа на оборудването. От тях 120 млн. евро ще бъдат използвани за увеличаване на мощността на двата реактора до 104%.През октомври 2014 г. АЕЦ "Козлодуй" подписа договор с консорциума "Русатом Сервис-Концерн Росенергоатом-EDF" за разработване на обосновка за продължаване на срока на експлоатация на 5 блок с 30 години. Стойността на този договор е 36.6 млн. евро. Двете руски компании, които участват в консорциума, са собственост на "Росатом", в която влиза и "Атомстройекспорт", която осъди Националната електрическа компания (НЕК) да плати 620 млн. евро заради поръчаното оборудване за проекта "Белене". Държавната френска компания ЕDF пък е изпълнител на изграждането на ядрената централа във Великобритания Hinkley Point заедно с китайската CGN.За 6-и блок разработването на обосновка за продължаване на срока на експлоатация с още 30 години беше възложено в началото на 2016 г. отново на "Русатом сервис", но в консорциум с "Риск инженеринг", собственост на Богомил Манчев. Тогава цената не беше съобщена, но проверка на "Капитал" в регистъра на обществените поръчки показа, че договорът е за близо 35 млн. евро.